CELEX: 32008R0554
Language: lv
Date: 2008-06-17
Title: Komisijas Regula (EK) Nr. 554/2008 ( 2008. gada 17. jūnijs) par atļauju izmantot 6-fitāzi ( Quantum Phytase) kā dzīvnieku barības piedevu (Dokuments attiecas uz EEZ)

18.6.2008   
            
            
               LV
            
            
               Eiropas Savienības Oficiālais Vēstnesis
            
            
               L 158/14
            
         
      KOMISIJAS REGULA (EK) Nr. 554/2008
   (2008. gada 17. jūnijs)
   par atļauju izmantot 6-fitāzi (Quantum Phytase) kā dzīvnieku barības piedevu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku barībā vajadzīga atļauja, kā arī izklāstīts tās piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu ir iesniegts pieteikums, lai saņemtu atļauju preparātam, kas minēts šīs regulas pielikumā. Pieteikumam pievienotas vajadzīgās ziņas un dokumenti atbilstīgi Regulas (EK) Nr. 1831/2003 7. panta 3. punktam.
            
         
               (3)
            
            
               Pieteikums attiecas uz atļauju izmantot Pichia pastoris (DSM 15927) ražoto enzīmu preparātu 6-fitāze (Quantum Phytase) kā barības piedevu gaļas cāļiem, dējējvistām, gaļas tītariem, gaļas pīlēm un sivēniem (atšķirtiem), iekļaujot šo preparātu piedevu kategorijā “zootehniskās piedevas”.
            
         
               (4)
            
            
               Eiropas Pārtikas nekaitīguma iestāde (“iestāde”) atzinumā, ko pieņēma 2007. gada 1. februārī un 2008. gada 30. janvārī (2), pamatojoties uz pieteikuma iesniedzēja iesniegtajiem datiem, secināja, ka enzīmu preparāts 6-fitāze (Quantum Phytase), ko ražo Pichia pastoris (DSM 15927), kaitīgi neietekmē dzīvniekus, patērētājus vai vidi un ka tas efektīvi uzlabo barības sagremojamību. Iestāde arī secināja, ka produkts ir mēreni kairinoša viela un sensibilizē ādu un ka tas var sensibilizēt elpošanas ceļus. Iestāde neuzskata, ka jāparedz īpaša prasība veikt uzraudzību pēc pārdošanas. Iestāde arī pārbaudīja ziņojumu par barībā lietotās piedevas analīzes metodi, ko iesniedza ar Regulu (EK) Nr. 1831/2003 izveidotā Kopienas references laboratorija.
            
         
               (5)
            
            
               Minētā preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādējādi preparātu jāļauj lietot kā gremošanas veicinātāju, kā norādīts šīs regulas pielikumā. Jāparedz pasākumi, lai aizsargātu lietotājus no iestādes atzinumā noteiktā riska.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts lietot kā dzīvnieku barības piedevu saskaņā ar pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 17. jūnijā
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (2)  Zinātnisks atzinums, ko sniegusi zinātnes ekspertu grupa piedevu un produktu vai dzīvnieku barībā lietoto vielu jautājumos un zinātnes ekspertu grupa ģenētiski modificētu organismu jomā, par produkta Quantum Phytase 5000 L un Quantum Phytase 2500 D (6-fitāze) kā barības piedevas gaļas cāļiem, dējējvistām, gaļas tītariem, gaļas pīlēm un sivēniem (atšķirtiem) nekaitīgumu un iedarbīgumu. The EFSA Journal (2008) 627, 1.–27. lpp.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
                  (tirdzniecības nosaukums)
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas termiņš
               
            
                  Kompleksās dzīvnieku barības ar mitruma saturu 12 % aktīvās vienības/kg
               
            
                  Zootehnisko piedevu kategorija. Funkcionālā grupa: gremošanas veicinātāji
               
            
                  4a5
               
               
                  
                     AB Enzyme GmbH
                  
               
               
                  6-fitāze
                  EC 3.1.3.26
                  (Quantum Phytase 2500 D)
                  (Quantum Phytase 5000 L)
               
               
                  
                               
                           
                           
                              Piedevas sastāvs:
                              
                                 Pichia pastoris (DSM 15927) ražota 6-fitāze ar minimālo aktivitāti:
                              
                                           
                                       
                                       
                                          cietā veidā: 2 500 FTU/g (1)
                                          
                                       
                                    
                                           
                                       
                                       
                                          šķidrā veidā: 5 000 FTU/ml
                                       
                                    
                        
                               
                           
                           
                              Darbīgās vielas raksturojums
                              
                                 Pichia pastoris (DSM 15927) ražota 6-fitāze
                           
                        
                               
                           
                           
                              Analīzes metode (2)
                              
                              Kolorimetriska metode, kuras pamatā ir vanadomolibdāta reakcija ar organisko fosfātu, ko iegūst 37 °C temperatūrā pie pH 5,5 reakcijā ar fitātu, kura sastāvā ir substrāts (nātrija fitāts)
                           
                        
               
                  Gaļas cāļi
               
               
                  —
               
               
                  500 FTU
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas
                           
                        
                              2.
                           
                           
                              Ieteicamā deva uz 1 kg kompleksās barības:
                              
                                          —
                                       
                                       
                                          gaļas cāļi: 500–2 500 FTU
                                       
                                    
                                          —
                                       
                                       
                                          dējējvistas: 2 000 FTU
                                       
                                    
                                          —
                                       
                                       
                                          gaļas pīles: 250–2 000 FTU
                                       
                                    
                                          —
                                       
                                       
                                          gaļas tītari: 1 000–2 700 FTU
                                       
                                    
                                          —
                                       
                                       
                                          sivēni (atšķirti): 100–2 500 FTU
                                       
                                    
                        
                              3.
                           
                           
                              Izmantošanai barības maisījumos, kas satur vairāk par 0,25 % fosfora fitīna savienojumu veidā
                           
                        
                              4.
                           
                           
                              Izmantošanai barībā atšķirtiem sivēniem, kuru svars nepārsniedz aptuveni 35 kg
                           
                        
                              5.
                           
                           
                              Drošībai apstrādes laikā jāizmanto elpceļu aizsarglīdzekļi, aizsargbrilles un cimdi
                           
                        
               
                  2018. gada 8. jūlijs
               
            
                  Dējējvistas
               
               
                  —
               
               
                  2 000 FTU
               
               
                  —
               
            
                  Gaļas pīles
               
               
                  —
               
               
                  250 FTU
               
               
                  —
               
            
                  Gaļas tītari
               
               
                  —
               
               
                  1 000 FTU
               
               
                  —
               
            
                  Sivēni (atšķirti)
               
               
                  —
               
               
                  100 FTU
               
               
                  —
               
            
         (1)  1 FTU ir fermenta daudzums, kas tad, ja pH ir 5,5 un temperatūra 37 °C, no nātrija fitāta atbrīvo 1 mikromolu neorganiska fosfāta minūtē.
      
         (2)  Sīkāka informācija par analīzes metodi ir atrodama Kopienas references laboratorijas tīmekļa vietnē: www.irmm.jrc.be/crl-feed-additives